
VLADA REPUBLIKE HRVATSKE

Zagreb, 17. rujna 2026.

__________________________________________________________________________

	Predlagatelj:
	Ministarstvo znanosti, obrazovanja i mladih


__________________________________________________________________________
	Predmet:
	Prijedlog odluke o davanju prethodne suglasnosti Nacionalnoj i sveučilišnoj knjižnici u Zagrebu za sklapanje Ugovora o opskrbi električnom energijom


__________________________________________________________________________

Prijedlog

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), a u vezi s člankom 23. stavkom 3. Zakona o knjižnicama i knjižničnoj djelatnosti („Narodne novine“, br. 17/19., 98/19., 114/22. i 36/24.) i s člankom 12. stavcima 1. i 4. Statuta Nacionalne i sveučilišne knjižnice u Zagrebu, KLASA: 025-01/24-01/09, URBROJ: 474-13-01-7, od 
9. prosinca 2024., Vlada Republike Hrvatske je na sjednici održanoj __________________ donijela 

O D L U K U

o davanju prethodne suglasnosti Nacionalnoj i sveučilišnoj knjižnici u Zagrebu 
za sklapanje Ugovora o opskrbi električnom energijom
I.

Daje se prethodna suglasnost Nacionalnoj i sveučilišnoj knjižnici u Zagrebu za sklapanje Ugovora o opskrbi električnom energijom, broj: O-26-1694, s odabranim opskrbljivačem električne energije HEP – Opskrba d.o.o., Ulica grada Vukovara 37, 10000 Zagreb, u vrijednosti od 1.103.404,92 eura bez PDV-a, odnosno 1.246.847,56 eura s PDV-om, na temelju Okvirnog sporazuma broj 3/2026-2 za opskrbu električnom energijom, Grupa 2 – Javni naručitelji iz Odluke Vlade RH 2017., a sukladno Odluci Upravnog vijeća Nacionalne i sveučilišne knjižnice u Zagrebu, KLASA: 041-01/26-01/09, URBROJ: 474-01-2, od 1. srpnja 2026.
II.

Ukupna financijska sredstva za provedbu ove Odluke osigurana su u Državnom proračunu Republike Hrvatske za 2026. godinu i projekcijama za 2027. i 2028. godinu, u iznosu od 1.103.404,92 eura bez PDV-a, odnosno 1.246.847,56 eura s PDV-om, u okviru Razdjela 080 Ministarstvo znanosti, obrazovanja i mladih, Glave 08091 Agencije i ostale javne ustanove u znanosti i obrazovanju, RKP 21836 Nacionalna i sveučilišna knjižnica, Programa 3801 Ulaganje u znanstvenoistraživačku djelatnost, aktivnosti A622017 Administracija i upravljanje nacionalne i sveučilišne knjižnice.

III.

Ova Odluka stupa na snagu danom donošenja.

KLASA: 

URBROJ:

Zagreb, 

PREDSJEDNIK

mr. sc. Andrej Plenković

O B R A Z L O Ž E N J E

Nacionalna i sveučilišna knjižnica u Zagrebu (u daljnjem tekstu: NSK) u postupku je sklapanja pojedinačnog ugovora o javnoj nabavi o opskrbi električnom energijom, broj: O-26-1694, s odabranim opskrbljivačem električne energije HEP – Opskrba d.o.o., Ulica grada Vukovara 37, Zagreb, temeljem sklopljenog Okvirnog sporazuma koji se primjenjuje od 5. lipnja 2026. Okvirni sporazum sklopljen je između Republike Hrvatske, Središnjeg državnog ureda za središnju javnu nabavu i odabranog ponuditelja HEP – Opskrba d.o.o. na razdoblje od dvije godine te obvezuje stranke na izvršenje odnosno sklapanje ugovora.
Člankom 23. stavkom 3. Zakona o knjižnicama i knjižničnoj djelatnosti propisano je da je osnivač NSK Republika Hrvatska te da prava i dužnosti osnivača obavlja Vlada Republike Hrvatske.
Nadalje, člankom 12. stavcima 1. i 4. Statuta Nacionalne i sveučilišne knjižnice u Zagrebu propisano je da NSK ne može bez suglasnosti osnivača sklapati pravne poslove čija je vrijednost veća od 665.000,00 eura bez PDV-a, a odluku o sklapanju pravnih poslova čija vrijednost prelazi 665.000,00 eura bez PDV-a donosi Upravno vijeće NSK-a uz suglasnost osnivača. 
Budući da vrijednost Ugovora o opskrbi električnom energijom, broj: O-26-1694, s opskrbljivačem HEP – Opskrba d.o.o. prelazi iznos od 665.000,00 eura bez PDV-a, Upravno vijeće NSK dužno je ishoditi suglasnost Vlade Republike Hrvatske na odluku kojom se odobrava sklapanje Ugovora o opskrbi električnom energijom, broj: O-26-1694.
Ukupna financijska sredstva za provedbu ove Odluke osigurana su u Državnom proračunu Republike Hrvatske za 2026. godinu i projekcijama za 2027. i 2028. godinu u iznosu od 1.103.404,92 eura bez PDV-a, odnosno 1.246.847,56 eura s PDV-om, u okviru Razdjela 080 - Ministarstvo znanosti, obrazovanja i mladih, Glave 08091 - Agencije i ostale javne ustanove u znanosti i obrazovanju, RKP 21836 - Nacionalna i sveučilišna knjižnica, Programa 3801 - Ulaganje u znanstvenoistraživačku djelatnost, aktivnosti A622017 – Administracija i upravljanje Nacionalne i sveučilišne knjižnice.

